Document ID: 31997R2613

ΚΑΝΟΝΙΣΜΟΣ (ΕΚ) αριθ. 2613/97 ΤΟΥ ΣΥΜΒΟΥΛΙΟΥ της 15ης Δεκεμβρίου 1997 που επιτρέπει στην Πορτογαλία, να χορηγήσει ενισχύσεις στους παραγωγούς ζαχαρότευτλων και να καταργήσει κάθε εθνική ενίσχυση από την περίοδο εμπορίας 2001/2002
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι η καλλιέργεια των τεύτλων στην Πορτογαλία, η οποία είναι καινούργια, μειονεκτεί, τουλάχιστον στο στάδιο της εκκίνησης, λόγω φυσικών δυσχερειών παραγωγής 7 ότι, για να προστατευθεί θα πρέπει να παρασχεθούν κίνητρα στους παραγωγούς τεύτλων για αύξηση της παραγωγής τους, επιτρέποντας στην Πορτογαλία τη χορήγηση προσωρινής και φθίνουσας ενίσχυσης προσαρμογής για χρονικό διάστημα τριών περιόδων εμπορίας από το 1998/1999 μέχρι το 2000/2001 7
ότι, με τον κανονισμό (ΕΚ) αριθ. 1599/96 του Συμβουλίου (3) χορηγήθηκε στην Πορτογαλία, για την ηπειρωτική περιοχή της, βασική εθνική ποσότητα 70 000 τόνων ζάχαρης για την παραγωγή ζάχαρης από ζαχαρότευτλα 7 ότι για το σκοπό αυτό, κατασκευάστηκε πρόσφατα βιομηχανία ζάχαρης με συγχρηματοδότηση της Κοινότητας για τη μεταποίηση των ζαχαρότευτλων αυτών 7 ότι, κατά συνέπεια, θα πρέπει να επιτραπεί κατάλληλο ποσό ενίσχυσης 7
ότι θα πρέπει, εξάλλου, να ορισθεί ότι από την περίοδο εμπορίας 2001/2002, κάθε εθνική ενίσχυση, που επιτρέπεται σύμφωνα με το άρθρο 46 του κανονισμού (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως αγοράς στον τομέα της ζάχαρης (4), καταργείται,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά τις περιόδους εμπορίας 1998/1999 έως 2000/2001, η Πορτογαλία μπορεί να χορηγήσει, υπό τις προϋποθέσεις που ορίζονται στην παράγραφο 2, ενίσχυση προσαρμογής στους παραγωγούς ζαχαρότευτλων της ηπειρωτικής περιοχής της.
2. Η χορήγηση της ενίσχυσης που αναφέρεται στην παράγραφο 1 μπορεί να πραγματοποιηθεί μόνο για την αντίστοιχη ποσότητα ζάχαρης που παράγεται εντός των ορίων των ποσοστώσεων Α και Β κάθε επιχείρησης παραγωγής ζάχαρης εγκατεστημένης στην περιοχή που αναφέρεται στην παράγραφο 1.
Για την παραγωγή που αναφέρεται στο πρώτο εδάφιο το μοναδιαίο ύψος της ενίσχυσης δεν μπορεί να υπερβεί για:
- την περίοδο εμπορίας 1998/1999: 6,21 Ecu ανά 100 kg λευκής ζάχαρης,
- την περίοδο εμπορίας 1999/2000: 4,66 Ecu ανά 100 kg λευκής ζάχαρης,
- την περίοδο εμπορίας 2000/2001: 3,11 Ecu ανά 100 kg λευκής ζάχαρης.
3. Η Πορτογαλία ανακοινώνει στην Επιτροπή τα μέτρα που λαμβάνονται, για κάθε περίοδο εμπορίας, κατ' εφαρμογή των παραγράφων 1 και 2.
Άρθρο 2
Από την περίοδο εμπορίας 2001/2002, η ενίσχυση που αναφέρεται στο άρθρο 1, καθώς επίσης και οι ενισχύσεις που αναφέρονται στο άρθρο 46 του κανονισμού (ΕΟΚ) αριθ. 1785/81, καταργούνται.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 1997.

Labels: 3
17
19
18